Εφαρμογή του qualityrights toolkit για την αξιολόγηση και βελτίωση της ποιότητας των υπηρεσιών και των ανθρωπίνων δικαιωμάτων στα προστατευόμενα διαμερίσματα της α’ μονάδας ψυχοκοινωνικής στήριξης αστικού τύπου (α’ μοψσατ) του ψυχιατρικού νοσοκομείου Θεσσαλονίκης
Creators: name: Πλατανίτη, Παναγιώτα Γεωργίου
Publisher: name: Aristotle University of Thessaloniki
Year: 2022
Subjects: Ανθρώπινα δικαιώματα
Αξιολόγηση ποιότητας φροντίδας
Προστατευόμενα διαμερίσματα
Human rights
Quality of care evaluation
Protected apartments

description: Η Σύμβαση των Ηνωμένων Εθνών για τα δικαιώματα των ατόμων με αναπηρία αποτέλεσε σημαντική προσπάθεια νομικής κατοχύρωσης των δικαιωμάτων των αναπήρων. Το εργαλείο Quality Rights του Παγκόσμιου Οργανισμού Υγείας (ΠΟΥ) στοχεύει στην αξιολόγηση της ποιότητας φροντίδας και της λειτουργίας υπηρεσιών ψυχικής υγείας και κοινωνικής μέριμνας, σύμφωνα με τα δικαιώματα που ορίζει η Σύμβαση. Στην παρούσα έρευνα το εργαλείο χρησιμοποιήθηκε για την αξιολόγηση των προστατευόμενων διαμερισμάτων της Α’ Μονάδας Ψυχοκοινωνικής Υποστήριξης Αστικού Τύπου (Α’ ΜΟΨΣΑΤ) του Ψυχιατρικού Νοσοκομείου Θεσσαλονίκης. Στόχος της έρευνας ήταν η αξιολόγηση μέσω συνεντεύξεων, παρατήρησης και εξέτασης εγγράφων της ποιότητας φροντίδας και της προστασίας των δικαιωμάτων των ληπτών της υπηρεσίας, η δημιουργία σχεδίου βελτίωσης και η αποτίμηση του ίδιου του εργαλείου Quality Rights κατά την εφαρμογή του. Για τους σκοπούς αυτής της έρευνας συγκροτήθηκε επιτροπή αξιολόγησης με επαγγελματίες υγείας, μέλη οικογενειών και λήπτες υπηρεσιών και πραγματοποιήθηκαν 16 συνεντεύξεις με ενοίκους και 6 συνεντεύξεις με μέλη του προσωπικού. Δεδομένα συλλέχθηκαν επιπλέον μέσω της παρατήρησης και της μελέτης εγγράφων της δομής. Τα αποτελέσματα της έρευνας έδειξαν ότι η υπηρεσία λειτουργεί με βάση τα δικαιώματα της Σύμβασης και παρέχει υψηλού επιπέδου ποιότητα φροντίδας. Οι ένοικοι έχουν πρόσβαση σε αξιοπρεπή διαβίωση και σε υπηρεσίες ψυχικής και γενικής υγείας, διατηρούν τη δικαιοπραξία τους και υποστηρίζονται στη λήψη αποφάσεων, προστατεύονται από κάθε μορφής βίας και είναι ενταγμένοι/ες στην κοινότητα. Υπάρχουν ωστόσο περιθώρια βελτίωσης σε τομείς όπως οι υλικοτεχνικές υποδομές, η εκπαίδευση του προσωπικού και των ενοίκων στα δικαιώματα των ατόμων με ψυχικές δυσκολίες, η διασύνδεση με συλλόγους συνηγορίας των δικαιωμάτων των ατόμων με ψυχική αναπηρία, η επίτευξη της αυτόνομης διαβίωσης στην κοινότητα και η ενίσχυση του προσωπικού για τη βέλτιστη ανταπόκριση στις ανάγκες των ληπτών. Πλεονεκτήματα του εργαλείου Quality Rights αποτελούν ο συνεργατικός και πλουραλιστικός χαρακτήρας της επιτροπής αξιολόγησης, ο συνδυασμός συμπληρωματικών μεθόδων συλλογής δεδομένων και η εξοικείωση των συμμετεχόντων με τα δικαιώματα μέσω των συνεντεύξεων. Οι μακροσκελείς και επαναλαμβανόμενες ερωτήσεις, καθώς και η μη προσαρμογή στον ελληνικό πληθυσμό, αποτελούν μειονεκτήματα του εργαλείου.
description: The United Nations Convention (CRPD) on the Rights of Persons with Disabilities was attempt to secure the rights of persons with disabilities. The WHO Quality Rights tool aims to assess the quality of care and functioning of mental health and social care services, in accordance with the rights set out in the Convention. In the present study, the tool was used for the evaluation of the protected apartments of the 1st Unit of Urban Psychosocial Support (A MOPSAT) of the Psychiatric Hospital of Thessaloniki. The aim of the study was to evaluate through interviews, observation, and review of documents the quality of care and protection of the rights of the service recipients, to create an improvement plan and to evaluate the Quality Rights tool itself during its implementation. For the purposes of this study, an evaluation committee was set up with health professionals, family members and service recipients and 16 interviews with tenants and 6 interviews with staff members were conducted. Data were additionally collected through observation and study of service documents. The results showed that the service operates under the rights of the CRPD and provides a high level of quality care. Residents have access to decent living, mental health, and general health services. They retain their legal rights and receive support in decision-making. They are also protected from all forms of violence and are integrated into the community. However, there is room for improvement in meeting material and technical needs, staff and resident education on rights for people with mental disabilities, contact with disability advocacy groups, achieving and strengthening community autonomy and more staff to optimally respond to the needs of the recipients. The advantages of the Quality Rights tool include the collaborative and pluralistic nature of the evaluation committee, the combination of complementary data collection methods and the familiarization of the participants with rights through interviews. The long and repetitive questions as well as the lack of adjustment in the population of Greece are the main disadvantages of the tool.